ખેતીના પાકને નુકસાન કરતી જીવાતોને ખાઈને પરજીવી અને પરભક્ષી કીટકો, કરોળીયા કુદરતમાં હયાત હોય છે. આવા પરજીવી અને પરભક્ષી જીવો પાકને નુકસાન કરતી જીવાતોને કાબૂમાં રાખે છે. ટ્રાઈકોગામા ભમરી, લીલી ઈયળ, લશ્કરી ઈયળ, કાબરી ઈયળ વગેરે જીવાતના ઈંડાની અંદર પરજીવી કરણ કરી તેને મારી નાખે છે. દાળીયા (લેડી બર્ડ બીટલ) ઢાલીયા પ્રકારના આ પરજીવી મોલો - મશી, તડતડીયાં, સફેદ માખી જેવા પોચા શરીરવાળી જીવાતોનું ભક્ષાણ કરે છે. આ ઢાલીયાની ઈયળો પોતાના જીવનકાળ દરમ્યાન ૪૦૦ થી પ૦૦ જેટલી મોલો ખાઈ શકે છે. આ ઉપરાંત લીલી પોપટી (ક્રાયસોપા) પણ ફાયદાકારણ પરભક્ષી કીટક છે. તેની ઈયળ તથા પુખ્ત બંને મોલો, તડતડીયા, થ્રીપ્સ ચીકટો વગેરે જીવાતોનું ભક્ષાણ કરે છે.